CELEX: 22013D0121
Language: fi
Date: 2013-06-14 00:00:00
Title: ETA:N sekakomitean päätös N:o 121/2013, annettu 14 päivänä kesäkuuta 2013 , ETA-sopimuksen liitteen XIII (Liikenne) muuttamisesta

28.11.2013   
            
            
               FI
            
            
               Euroopan unionin virallinen lehti
            
            
               L 318/23
            
         ETA:N SEKAKOMITEAN PÄÄTÖS
   N:o 121/2013,
   annettu 14 päivänä kesäkuuta 2013,
   ETA-sopimuksen liitteen XIII (Liikenne) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Eurooppalaisen sähköisen tietullipalvelun ja sen teknisten osien määrittelystä 6 päivänä lokakuuta 2009 tehty komission päätös 2009/750/EY (1) olisi otettava osaksi ETA-sopimusta.
            
         
               (2)
            
            
               Sen vuoksi ETA-sopimuksen liitettä XIII olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Lisätään ETA-sopimuksen liitteessä XIII olevan 18b kohdan (Euroopan parlamentin ja neuvoston direktiivi 2004/52/EY) jälkeen kohta seuraavasti:
   
               ”18ba.
            
            
               
                  32009 D 0750: komission päätös 2009/750/EY, tehty 6 päivänä lokakuuta 2009, eurooppalaisen sähköisen tietullipalvelun ja sen teknisten osien määrittelystä (EUVL L 268, 13.10.2009, s. 11)”.
            
         2 artikla
   Päätöksen 2009/750/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 15 päivänä kesäkuuta 2013, jos kaikki ETA-sopimuksen 103 artiklan 1 kohdan mukaiset ilmoitukset on tehty (2).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 14 päivänä kesäkuuta 2013.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL L 268, 13.10.2009, s. 11.
   
      (2)  Valtiosäännön asettamista vaatimuksista ei ole ilmoitettu.
   
      Sopimuspuolten yhteinen julistus
      liitettäväksi 14 päivänä kesäkuuta 2013 annettuun ETA:n sekakomitean päätökseen N:o 121/2013, jolla komission päätös 2009/750/EY otetaan osaksi ETA-sopimusta
      
         ”Sopimuspuolet toteavat, että sähköisten tietullijärjestelmien yhteentoimivuuteen Liechtensteinissa liittyviä kysymyksiä käsitellään tiiviissä yhteistyössä Sveitsin kanssa. Tämä johtuu Liechtensteinin erityisestä tilanteesta, maan erittäin pienestä tieverkosta sekä siitä seikasta, että Liechtenstein otti 1. tammikuuta 2001 käyttöön raskaita ajoneuvoja koskevan maksun, joka perustuu Liechtensteinin ja Sveitsin kahdenväliseen sopimukseen ja joka kannetaan yhteisillä raja-asemilla maan Sveitsin kanssa tekemän tulliliittosopimuksen nojalla.”